Ir-Regolament tal-Kummissjoni (KE) Nru 1498/2003
tas-26 ta' Awissu 2003
dwar il-ftuħ ta' kwoti addizzjonali għall-importazzjoni fil-Komunità fis-sena tal-kwota 2004 ta' ċerti prodotti tat-tessuti li joriġinaw f'ċerti pajjiżi terzi li jkunu ipparteċipaw fil-fieri kummerċjali organizzati fil-Komunità f'Novembru tas-sena 2003
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 3030/93 tat-12 ta' Ottubru 1993 dwar ir-regoli komuni għall-importazzjoni ta' ċerti prodotti tat-tessuti minn pajjiżi terzi [1], kif l-aħħar emendat bir-Regolament (KE) Nru 138/2003 [2], u partikolarment l-Artikolu 8 tiegħu,
Billi:
(1) Kwota b'żieda ma dawk murija fl-Anness V tar-Regolament (KEE) Nru 3030/93 tistgħa tkunu miftuħa meta meħtieġ skond iċ-ċirkostanzi speċjali. Il-Kummissjoni irċievet talba sabiex tiftaħ kwoti addizzjonali in vista tal-fieri tal-kummerċ li għandhom jinżammu fil-2003.
(2) Kwoti addizzjonali diġa kieneu ġew miftuħa għal fieri kummerċjali fis-snin preċedenti, għal certi pajjiżi terzi.
(3) Aċċess għal kwoti addizzjonali għandu jkun limitat għall-prodotti li jkunu ġew esibiti mill-pajjiżi ta' l-esportazzjoni fil-fiera relevanti u għall-kwantitajiet mifthiema bil-kuntratti tal-bejgħ, kif ċertifikat mill-awtoritajiet kompetenti tal-Istat Membru li fih tkun isseħħ il-fiera.
(4) Sabiex tkun evitata l-utilizzazzjoni żejda tal-kwoti addizzjonali, huwa xieraq li ssir talba lill-Istati Membri li fit-territorju tagħhom tkun qiegħda sseħħ il-fiera, minn naħa l-waħda, sabiex jassigura li l-ammonti totali koperti bil-kuntratti ċertifikati ma jkunux jeċċedu l-limiti stabbiliti għal dawn il-kwoti addizzjonal, u, minn naħa l-oħra, li jinforma lill-Kummissjoni wara l-għeluq tal-fiera, bil-kwantitajiet totali koperti b'tali kuntratti ċertifikati.
(5) Fir-rigward ta' l-importazzjoni fil-Komunità ta' prodotti li dwarhom kwoti addizzjonali huma miftuħa, huwa xieraq li jkunu applikati d-dispożizzjonijiet tar-Regolament (KEE) Nru 3030/93 li jirregola l-importazzjoni ta' prodotti li huma suġġetti għal-limiti kwantitattivi stabbiliti fl-Anness V ta' l-imsemmi Regolament, bl-eċċezzjoni tad-dispożizzjonijiet li jirrigwardjaw il-flessibilità.
(6) Talbiet għall-awtorizzazzjonijiet għall-importazzjoni għandhom aktar minn hekk ikunu akkumpanjati bil-kuntratt iffermat fil-fiera relevanti, kif ċertifikat mill-awtoritajiet kompetenti tal-Istat Membru ta' fejn din tkun inżammet.
(7) Sabiex tkun evitata ċ-ċirkumvenzjoni, il-ħruġ ta' l-awtorizzazzjonijiet għall-importazzjoni għandu jkopri biss dawk il-prodotti ikkunsinjati mill-pajjiż fornitur li fih ikunu oriġinaw, mhux aktar kmieni mill-1 ta' Jannar 2004.
(8) Huwa mixtieq li dan ir-Regolament jidħol fis-seħħ fil-jum ta' wara l-pubblikazzjoni tiegħu sabiex jipperemetti lill-operaturi kollha li jibbenefikaw minnu malajr kemm jista jkun possibbli.
(9) Il-miżuri li hemm provvediment dwarhom f'dan ir-Regolament huma b'konformità ma' l-opinjoni tal-Kumitat tat-Tessuti,
ADOTTAT DAN IR-REGOLAMENT:
Artikolu 1
B'żieda mal-limiti kwantitattivi fuq l-importazzjoni stabbiliti bir-Regolament (KEE) Nru 3030/93, kwoti addizzjonali għas-sena ta' kwota 2004, kif stabbiliti fl-Anness ma dan, għandhom ikunu miftuħa fir-rigward tal-fieri tal-kummerċ li għandhom jinżammu matul Novembru 2003 fil-Komunità Ewropea.
Artikolu 2
1. Aċċess għal kwoti addizzjonali referuti fl-Artikolu 1 għandu jkun limitat għall-prodotti li jkunu ġew esibiti mill-pajjiżi ta' l-esportazzjoni fil-fiera relevanti, u huma suġġetti għall-kwantitajiet mifthiema bil-kuntratti iffirmati tal-bejgħ waqt il-fiera relevanti, kif ċertifikat mill-awtoritajiet kompetenti tal-Istat Membru li fih tkun isseħħ il-fiera.
2. L-awtoritajiet kompetenti tal-Istat Membru li fit-territorju tiegħu tkun seħħet il-fiera għandhom jassiguraw li l-ammonti totali koperti bil-kontratti ċertifikati ma jkunux jeċċedu il-limiti stabbiliti fl-Anness.
3. Il-Kummissjoni għandha tkun informata mill-Istat Membru relevanti mhux aktar kmieni mill-1 ta' Jannar 2004 bil-kwantità totali koperta bil-kuntratti ċertifikati bħala li kienu konklużi matul il-fiera.
Din l-informazzjoni għandha tkun maqsuma skond il-pajjiż fornitur u l-kategoija.
Artikolu 3
1. Mingħajr preġudizzju għall-paragrafi 2 u 3, l-importazzjoni fil-Komunità ta' prodotti li dwarhom kwoti addizzjonali jkunu ġew miftuħa, huma suġġetti għad-dispożizzjonijiet tar-Regolament (KEE) Nru 3030/93 li huma applikabli għall-importazzjoni ta' prodotti li huma suġġetti għal-limiti kwantitattivi stabbiliti fl-Anness V ta' dak ir-Regolament, bl-eċċezzjoni ta' l-Artikolu 7.
2. L-awtorizzazzjonijiet għall-importazzjoni għandhom ikunu maħruġa biss mal-preżentazzjoni ta' liċenza ta' l-esportazzjoni li fil-kaxxa 9 tkun turi indikazzjoni tal-fiera u tas-sena li magħha hija relatata u akkumpanjata bl-oriġinal tal-kuntratt ċertifikat kif referut fl-Artikolu 2.
3. L-awtorizzazzjonijiet ta' l-importazzjoni għandhom ikopru biss il-prodotti trasportati lejn il-Komunità, mill-pajjiż terz ta' l-oriġini, nhar il-, jew wara l-1 ta' Jannar 2004.
Artikolu 4
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmula fi Brussel, fis-26 ta' Awissu 2003.